b'\n_START_ARTICLE_\nAlexander Hall and Company\n_START_SECTION_\nHistoria\n_START_PARAGRAPH_\nAlexander Hall perusti yhti\xc3\xb6n vuonna 1790 ottamalla hallintaansa Cochar and Gibbonin liiketoiminnan. Yhti\xc3\xb6n ensimm\xc3\xa4inen Aberdeen tai klipperikeulalla varustettu alus oli puinen purjealus vuonna 1839 valmistunut kuunari The Scottish Maid. Uusi keulan muoto paransi nopeutta ja purjehdusominaisuuksia._NEWLINE_Alexander Hall kuoli vuonna 1849 j\xc3\xa4tt\xc3\xa4en yrityksen kahdelle pojalleen Jamesille ja Williamille. Veljekset valmistivat useita kuuluisia klippereita tee- ja opiumikuljetuksiin kuten Torrington ja Stornowayn. William vastasi alusten suunnittelusta ja James liiketoiminnasta. He olivat my\xc3\xb6s kiinnostuneita ty\xc3\xb6ntekij\xc3\xb6idens\xc3\xa4 hyvinvoinnista ja sairaskassa aloitti toimintansa 1846._NEWLINE_Toisen maailmansodan p\xc3\xa4\xc3\xa4tytty\xc3\xa4 telakka ei investoinut uudistuksiin ja Hall, Russell and Company valtasi yrityksen vuonna 1957.'